kardosdrur/scandi-wiki huggingface dataset:
Mama Said (sang)

Mama Said er en single af det danske band Lukas Graham, der opnåede succes i Danmark, såvel som i Norge.

Komposition 
Sangen er skrevet af Lukas Forchhammer og Stefan Forrest, med musik af Forrest og Morten Ristorp. Udover Forrest og Ristorp, har Morten Pilegaard været med til at producere den. Børnekoret der høres i starten af sangen, i omkvædet og til sidst, består af seks børn fra Eventyrteateret.

Sangen handler om den tid i livet, hvor et kys fra ens mor, kunne gøre alt bedre og fjerne alle problemer. Da forsangeren voksede op, havde de ikke masser af penge - men de havde nok. De havde altid en seng at sove i, mad at spise og genbrugstøj at gå i, mens dagens samfund går for meget op i nye ting.

Hitlister

Referencer

Eksterne henvisninger 

Sange fra 2014
Singler fra 2014
Nummer-et hits i Danmark
Lukas Graham
Reaktionsskema

Inden for kemi er et reaktionsskema en betegnelse for en kemisk reaktion skrevet med kemiske symboler samt "+" og pile. Eksempelvis skrives forbrændingen af glukose således:

C6H12O6 + 6O2 → 6CO2 + 6H2O

Sagt med ord står der her: Et glukosemolekyle går sammen med seks oxygenmolekyler og danner seks kuldioxidmolekyler og seks vandmolekyler. Stofferne på venstre side af pilen kaldes reaktanter, mens stofferne på højre side kaldes produkter.

Det viste reaktionsskema er afstemt. At afstemme et reaktionsskema betyder at man angiver antallet af hver reaktant og hvert produkt, således at antallet af atomer af de enkelte grundstoffer er det samme før og efter pilen. Herved viser reaktionsskemaet at loven om grundstoffernes bevarelse er overholdt.

Kemiske reaktioner
Kemiske formler
Mama Said

Mama Said har flere betydninger:

 Mama Said (album) – fra 1991 af Lenny Kravitz
 "Mama Said" (The Shirelles sang) – sang af The Shirelles fra deres album The Shirelles Sing to Trumpets and Strings.
 "Mama Said" (Metallica sang) – sang af Metallica fra deres album Load fra 1996.
 "Mama Said" – en sang af Nick Lowe fra hans album The Convincer fra 2001.
 "Mama Said" – en sang af Moorhouse.
 "Mama Said" (sang) – en sang af Lukas Graham.
Smuk perikon

Smuk perikon (Hypericum pulchrum) er en flerårig, 30-60 cm høj plante i perikon-familien. Arten kendes blandt andet på, at blomsterne, der er 1,5-2 cm i diameter, har omvendt ægformede bægerblade med kortstilkede kirtler i randen. I Danmark findes smuk perikon hist og her på lysåbne skrænter, hedebakker og i egekrat, især i Syd- og Østjylland.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Perikon
Rachael Stirling

Rachael Atlanta Stirling (født den 30. maj 1977) er en engelsk teater-, film- og TV-skuespiller.
  
Stirling er datter af skuespilleren Diana Rigg og produceren Archibald Stirling. Hendes forældre blev gift i 1982 og skilt i 1990. På fædrene side har hun en lang slægtslinje på den skotske egn Lecropt, nær byen Stirling, som slægten har taget navn efter.
Rachael Stirling er BA i kunsthistorie fra Edinburgh Universitet, hvor hun har optrådt med Edinburgh University Theatre Company. Hun taler russisk og er en erfaren konkurrencerytter, der dyrker både dressur og ridebanespringning.

Teater 
Stirling havde sin første større optræden på scenen i 1996 som Desdemona i National Youth Theatres opsætning af Othello på Arts Theatremed Chiwetel Ejiofor i titelrollen. Året efter spillede hun Olive i The Odd Couple, og optrådte som Kate i Dancing at Lughnasa for NYT at the Arts. Skønt hun fik en række rolle i film og TV-stykker, vedblev hun at optræde på teateret, bl.a. da hun fulgte sin mors fodspor som Miranda Lionheart i National Theatres version af Theatre of Blood (2005). I 2006 spillede hun rollen som Helena i Peter Gills genopførelse af Look Back in Anger på Theatre Royal, Bath, mens hun i 2007 spillede en af hovedrollerne, Yelena, i David Mamets version af Onkel Vanja I Wilton's Music Hall i London, og som Katharina i The Taming of the Shrew.

Hun spillede rollen som Lady Chiltern i opførelse i 2010 af An Ideal Husband på Vaudeville Theatre, hvilket indbragte hende en nominering til Laurence Olivier Award.

Film og TV 
Stirlings første optræden på lærredet var i 1998 i komedien Still Crazy. Senere har hun medvirket i en række film, bl.a. ‘’The Triumph of Love (med bl.a. Mira Sorvino), samt i rollerne som Mary Jones i Laksefiskeri i Yemen og som Anna i Snow White and the Huntsman''.

På TV har hun bl.a. spillet den unge Rebeccah i miniserien In the Beginning fra 2000, hvor hendes mor spillede rollen som Rebeccah som ældre kvinde. Hun havde en af hovedrollerne -og overstrålede ifølge anmeldelserne sin rivalinde, spillet af Julie Cox i TV- episoden Seksten år efter med David Suchet som Hercule Poirot.

Filmografi

Referencer

Eksterne links 

 

Skuespillere fra England
Dværgperikon

Dværgperikon (Hypericum humifusum), ofte skrevet dværg-perikon, er en flerårig, 5-20 cm høj, oftest nedliggende plante i perikon-familien. Blomsterne er mindre end 12 mm i diameter med elliptiske bægerblade med mørke kirtler, især i randen. I Danmark findes dværgperikon hist og her på sandede overdrev og i skovlysninger.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Perikon
Bjergperikon

Bjergperikon (Hypericum montanum), ofte skrevet bjerg-perikon, er en flerårig, 50-90 cm høj plante i perikon-familien. Blomsterne er 2,5-3 cm i diameter med lancetformede bægerblade med langstilkede mørke kirtler i randen. I Danmark findes bjergperikon hist og her på skrænter, i lysåbne løvskove og krat.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Perikon
Michael Hitchcock

Michael Hitchcock (født 28. juli 1958) er en amerikansk skuespiller, komiker, manuskriptforfatter og tv-producent.

Tidlige liv  
Hitchcock fik sin Bachelor of Science grad fra Northwestern University og en Master of Fine Arts grad fra University of California i Los Angeles. Han er uddannet på Lyons Township High School i LaGrange, Illinois.

Udvalgt filmografi 
 Waiting for Guffman (1996)
 Best in Show (2000)
 A Mighty Wind (2003)
 Serenity (2005)
 For Your Consideration (2006)
 Super 8 (2008)

Tv-serier 
 Glee (2009-)

Eksterne henvisninger 

 
 

Skuespillere fra Ohio
Komikere fra USA
Manuskriptforfattere fra USA
Tv-skuespillere fra USA
Tv-producenter fra USA
Tv-forfattere fra USA
Roberto Aguirre-Sacasa

Roberto Aguirre-Sacasa (født 1973) er en amerikansk dramatiker, manuskriptforfatter og tegneserieforfatter bedst kendt for sit arbejde for Marvel Comics og for tv-serien Glee og Big Love. Han er Chief Creative Officer i Archie Comics.

Opvækst 
Roberto Aguirre-Sacasa blev født i Washington DC, søn af en fremtrædende nicaraguanske diplomat, og er opvokset i både USA og Nicaragua. Han fik sin bachelor-grad på Georgetown University, hvor han studerede dramatik under Donn B. Murphy. modtog en kandidatgrad i engelsk litteratur fra McGill University, og uddannet fra Yale School of Drama i 2003.

Referencer

Eksterne henvisninger 
 

Skuespillere fra Washington, D.C.
Manuskriptforfattere fra USA
Tegneserieforfattere fra USA
Febernellikerod

Febernellikerod (Geum urbanum), ofte skrevet feber-nellikerod, er en flerårig, 30-70 cm høj plante i rosen-familien. Arten er udbredt i Europa samt Vest- og Nordasien. Blomsterne har udstående, 4-7 mm lange, gule kronblade. Bægerbladene er ved frugtmodning tilbagebøjede. De nødagtige delfrugter har en fast og vedvarende griffel med krog i spidsen, så de let hænger fast i forbipasserende. Febernellikerod er en gammel lægeplante, hvis tykke, indvendigt røde jordstængel har været anvendt mod mave- og tarmlidelser.

I Danmark er febernellikerod almindelig i løvskove, krat og nær bebyggelse. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Nellikerod
Torben Nielsen (fodboldspiller)

Torben Nielsen (født 7. december 1945 på Frederiksberg) var en dansk fodboldspiller som spillede i B 1903 fram til 1972, hvorefter han blev var professionel i tyske FSV Mainz 05 (1972-1974) og FK Pirmasens i 2. Bundesliga Süd (1974-1976) og svenske Helsingborgs IF (1976-1979). Han spillede i perioden 1969-1972 26 landskampe for Danmark. Efter den aktive karriere blev han træner og var i Kastrup Boldklub 1981-1982. Han bosatte sig i Sverige og har der trænet flere klubber bl.a. dameholdet Linköping Kenty DFF.

Eksterne henvisninger 
 Rutinerad herre som gillar utmaningar | Linköping Kenty DFF A-lag Damer - laget.se 

Fodboldspillere fra Danmark
Fodboldspillere fra B 1903
Fodboldspillere fra Mainz 05
Fodboldspillere fra FK Pirmasens
Fodboldspillere fra Helsingborgs IF
Fodboldtrænere fra Danmark
Verner Nielsen

Verner Nielsen (født 14. maj 1931, død 22. februar 2023) var en dansk fodboldspiller fra Nørresundby Boldklub og AB. Han spillede i perioden 1955-1958 26 landskampe.

Karriere 
Verner Nielsen spillede venstre back, og fra 1949 til 1953 spillede han for Nørresundby Boldklub i fødebyen, hvor han opnåede omkring 50 kampe. Da han flyttede til København, valgte han at spille for AB, idet han havde mødt et par af denne klubs store navne, Knud Lundberg og Flemming Nielsen, i forbindelse med en sommerkamp i sommeren 1953. AB var egentlig en klub forbeholdt studenter og akademikere, men gjorde en undtagelse ved at tillade Nielsens optagelse.

Derpå spillede han 153 kampe for københavnerklubben fra 1954 til sommeren 1963, hvilket kunne have blevet flere, hvis ikke han var blevet alvorligt kvæstet i en trafikulykke i julen 1958. Han kom tilbage til fodbolden igen sidst på foråret 1959, og da han stoppede i AB, spillede han et par sæsoner i Avedøre IF.

Han debuterede på A-landsholdet i 1955 i en udekamp mod . Her var han så uheldig at score selvmål i en kamp, der endte 1-1. Han opnåede i alt 26 A-landskampe i de følgende år, indtil ulykken satte en stopper for denne del af karrieren. Han fik yderligere tre B-landskampe i 1959 og 1960.

Han var kendt som en stor fighter, men var samtidig en fair spiller, der aldrig i sin karriere fik advarsler eller udvisninger.

Efter at være stoppet i Avedøre begyndte han at spille på et lukket hold i AB sammen med blandt andet Knud Lundberg og Flemming Nielsen. Her spillede han til 1979, hvorpå han gik med i AB's såkaldte Tjønsere, hvor han var med, frem til han blev 86 år.

Civil karriere 
Verner Nielsen stammede fra en arbejderfamilie og blev udlært automekaniker. Han havde i en årrække eget autoværksted i Glostrup.

Referencer

Eksterne henvisninger 

Fodboldspillere fra Danmark
Fodboldspillere fra Akademisk Boldklub
Fodboldspillere fra Nørresundby Boldklub
Prerow

Prerow [] er en by og kommune i det nordøstlige Tyskland med 1.498 indbyggere, beliggende under Landkreis Vorpommern-Rügen på halvøen Fischland-Darß-Zingst. Landkreis Vorpommern-Rügen ligger i delstaten Mecklenburg-Vorpommern. Den største del af kommunen befinder sig på Darß, en mindre del på Zingst, begge dele er en del af halvøen.
Prerow er en badeby ved Østersøen mellem byerne Rostock og Stralsund, og Østersøbadet er omgivet af Prerow Nationalpark Vorpommersche Boddenlandschaft.

Historie 
Navnet Prerow betyder "grav" og "gennembrud", afledt af det slaviske ord prerova og som betegner søgaten Prerow-Strom, der i det 14. århundrede spillede en vigtig rolle som passage mellem Barth og Østersøen.

Fisker- og sømandsbyen Prerow blev første gang nævnt i det 12. århundrede. Øst for Prerow, på den nuværende halvø Zingst, befinder der sig ved Prerower Strom rester af middelalderborgen "Hertesburg", som første gang omtales i den slaviske fyrst Wizlaws regeringstid. Borgen var i løbet af det 14. århundrede flere gange skueplads for krigeriske uoverensstemmelser mellem mecklenburgske, pommerske og rügiske tropper. Som en del af Pommern var Prerow fra Trediveårskrigen indtil Wienerkongressen en del af Svensk Forpommern og kom den 23. oktober 1815 som „Neuvorpommern“ til den preusiske provins Provinz Pommern. I årene 1715 til 1720 tilhørte Prerow, indtil slutningen af Den Store Nordiske Krig, Kongeriget Danmark. 

Fra 1860 stagnerede sejlskibsfarten og dermed befolkningstilvæksten, men i 1880 begyndte turismen at udvikle sig med blandt andet strandpromenader. Foruden den traditionelle byggemåde opstod der også en selvstændig byggearkitektur med havbade og ferievillaer. I 1910 blev byen tilsluttet jernbanenettet. Omkring 1940 havde Prerow 1.250 indbyggere. Fra omkring 1943 forårsagede flygtningestrømmen fra øst og senere bygningen af feriehuse, en øget befolkningstilvækst som nåede sit højdepunkt i 1990erne. I år 2.000 havde kommunen 1.850 indbyggere.

Eksterne henvisninger 

Kommuner i Mecklenburg-Vorpommern
Byer i Mecklenburg-Vorpommern
Byer i Kreis Vorpommern-Rügen
Andrew Lawrenceson Smith

Andrew Lawrenceson Smith også kendt som Anders Lauritzen Smith (født i Braco omkring 1620, død 14. december 1692) var en skotsk håndværker, træskulptør og maler som var central i stavangerrenessansen og udsmykningen af Stavanger Domkirke.

Da Anders Smith kom til Norge, bosatte han sig først i Bergen. Han arbejdede der for billedskæreren Peter Negelsen. De har givetvis været sammen om udsmykningen af Borgund kirke. Han boede i Bergen til omkring 1650, flyttet til Stavanger i 1658 og senere til Sola, hvor han købte gården Håland. Anders Smith var sandsynligvis gift første gang i Bergen, men navnet på kone er ukendt. Han blev gift anden gang med Maren Knutsdatter fra Sola. Han havde fire barn.

Anders Smith regnes som en af de allerstørste kunstnerne inden for bruskbarokstilen. Det kaldes bruskbarok fordi udskæringerne minder om buerne i et øre. I 1650'erne fik han til opgave at udføre en ny prædikestol til Stavanger Domkirke af lensherren Henrik Below. Den endelige stol blev sat op i 1658 og er betegnet som et af de mest betydelige kunstværker i Norge fra barokken. I tillæg lavede han de fem familieepitafier som hænger på væggene i våbenhuset og i sideskibene. Han har også fremstillet flere altertavler og anden kirkekunst i Rogaland. Stavanger Museum har en samling af hans arbejder.

Galleri

Referencer 
 Lund Bernh.: Prekestolen i Domkirken. Anders Smiths hovedverk. Stavanger Aftenblad, 29. juni 1968.

Eksterne henvisninger 
 Aftenbladet.no – Praktverket prekestolen 

Malere fra Skotland
Billedhuggere fra Storbritannien
Personer fra Stavanger
Paris Barclay

Paris Barclay (født 30. juni 1956) er en amerikansk tv-instruktør og producer. Han har vundet Emmy Award to gange og er blandt de travleste instruktører. Han har instrueret mere end 135 episoder af tv til dato; for serier som NYPD Blue, Skadestuen, The West Wing, CSI, Lost, The Shield, House, Law & Order, Monk, Numb3rs, City of Angels, Cold Case, og for nylig Sons of Anarchy, The Mentalist, Weeds, NCIS: Los Angeles, In Treatment, Glee, Smash og The Good Wife, Extant og Manhattan.

Barclay var executive producer og ledende instruktør af FXs højest rangerede serie nogensinde, Sons of Anarchy.

Referencer

Eksterne henvisninger 

 

Tv-instruktører fra USA
Tv-producenter fra USA
Ali Adler

Allison Beth Adler (født 30. maj 1967) er en amerikansk tv-producer og forfatter. Hun er bedst kendt som medskaber af The New Normal .

Karriere  
Adler har arbejdet på tv-serier, herunder Still Standing and Family Guy. Hun arbejdede på tv-serien Chuck, som hun forlod i maj 2010 r at arbejde på ABC serien No Ordinary Family. I 2011 blev hun ansat i Glees skrivningsteam, med seks andre forfattere. I 2012 skabte hun og skaberen af Glee Ryan Murphy The New Normal .

Personlige liv 
Fra 2002 til 2011, var hun i et forhold med skuespilleren Sara Gilbert, med hvem hun har en søn, Levi Hank, født i oktober 2004, og en datter, Sawyer, født den 2. august 2007. Efter bruddet fik de fælles forældremyndighed.  Adler er den biologiske mor til Levi, og Gilbert er den biologiske mor i Sawyer.

Referencer 

Tv-producenter fra USA
Manuskriptforfattere fra USA
Benjamin Ward Richardson

Sir Benjamin Ward Richardson (født 31. oktober 1828 i Somerby (Leicestershire), død 21. november 1896 i London) var en engelsk læge og hygiejniker.

Richardson studerede ved Andersonian University i Glasgow, tog 1854 doktorgraden ved St Andrews, blev derefter docent i retsmedicin og fysiologi ved den medicinske skole på Grosvenor Place, indtil dens ophævelse 1865. Han optoges i College of Physicians 1856, var 1873 Croonian lecturer og blev noget efter konsulterende læge ved St Marylebone General Dispensary. Richardson skrev 1856 The cause of coagulation of blood, der belønnedes med Astley Cooper-præmien og udkom 1858. Han grundede 1862 The journal of public health and sanitary review, der senere kaldtes The social science review. Richardson optogs 1893 i adelsstanden og i Royal Society, samtidig blev han læge ved London Temperance Hospital. Der foreligger en mængde arbejder fra Richardsons hånd, en del vedrører fysiologiske spørgsmål, deriblandt vivisektion og narkose, andre hviler på en bred basis og drejer sig om tuberkulose, alkoholisme og abstinens, misbrug af tobak og lignende. Han var tillige en flittig medicinhistorisk forfatter, der samlede disse sine afhandlinger i tidsskriftet The Asclepides 1885—95.

Kilder 

 

Læger fra England
Medicinhistorikere
Faglitterære forfattere fra Storbritannien
Medlemmer af Royal Society
Briter i 1800-tallet
Félix Marie Louis Jean Robiou

Félix Marie Louis Jean Robiou de la Tréhonnais (10. oktober 1818 i Rennes–30. januar 1894 i Paris) var en fransk historiker og orientalist.

Robiou var indtil 1864 lærer i historie ved lyceer i flere franske provinsbyer, medens ban samtidig studerede den gamle historie, særlig Østerlandenes oldtidshistorie efter kilderne. Han arbejdede sig blandt andet ind i den ægyptiske hieroglyfskrift og den assyriske kileskrift, tog 1852 doktorgraden es-lettres i Paris ved afhandlingerne: De l'influence du Stoïcisme à l'époque des Flaviens og Aegypti regimen sub Ptolemaeis; 1860 fik han af Académie des inscriptions hædrende omtale for sin Mémoire sur les connaissances des anciens dans la partie de l'Afrique comprise entre les Tropiques, fik 1870 af samme akademi 2. pris for sin Mémoire sur l'économie politique de l'Égypte des Lagides (udgivet 1876) og  blev 29. december 1882 korresponderende medlem af samme. I 1862 udgav han: Histoire ancienne des peuples d'Orient jusqu' aux guerres médiques, hvori han først af alle med held benyttede opdagelserne i Ægypten og Assyrien til at give et rigtigt billede af Orientens gamle historie. Robiou blev 1870 docent ved universitetet i Strassburg, en stilling, han mistede ved tabet af Alsace 1871. I 1874 blev han docent i historie ved fakultetet i Nancy, hvorfra han siden forflyttedes til Rennes som professor. I 1888 tog han sin afsked.

Kilder 

 

Historikere fra Frankrig
Orientalister fra Frankrig
Medlemmer af Académie des inscriptions et belles-lettres
Franskmænd i 1800-tallet
Personer fra Rennes
François Cyrille Grand'Eury

François Cyrille Grand'Eury (født 9. marts 1839 i Houdreville, død 22. juli 1917 i Malzéville ved Nancy) var en fransk geolog. 

Efter at have fuldendt sine studier blev Grand'Eury mineingeniør og professor i deskriptiv geometri ved bjergværksskolen i Saint-Étienne. Han har særlig undersøgt Loire- og Gardbassinernes geologiske bygning og publiceret flere afhandlinger herom, hvoriblandt kan fremhæves Flore carbonifère du département de la Loire et du centre de la France (2 bind og atlas, 1877) samt Géologie et Paléontologie du bassin houiller du Gard (1890).

Kilder 

  

Geologer fra Frankrig
Franskmænd i 1800-tallet
Franskmænd i 1900-tallet
Lyceum

Lyceum (, ) betyder højere skole. Ordet bruges i dag om en pædagogisk institution inden for uddannelsessystemer i en række lande, hovedsageligt i Europa (, , , , , , ).

Definitionen varierer mellem landene; det er normalt en type videregående skole.

Se også 
 gymnasium

Kilder 

Ungdomsuddannelser
Gymnasial uddannelse
Tved Plads

Tved Plads, Tved Plak (dansk) eller Twedter Plack (tysk) er navnet på et torv og det omkringliggende område i det centrale Mørvig i Flensborg. Området var næsten ubebygget indtil 1960erne, da det blev bestemt at opføre et nyt bydelcenter på stedet. 

Navnets første led Tved henviser til den forhenværende kommune og landsby Tved og dens udflytterby Tvedskov. Tved selv er dansk og betegner en bebyggelse ved en skov <ref>Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Flensborg 2009, side 121</ref>. Byer med dette navn findes flere steder i Danmark og Sydslesvig. Det andet navneled -plak er nedertysk og betyder plet eller sted .

Området ligger lidt syd for den forhenværende landsby Tvedskov. Arealet var næsten ubebygget med undtagelse af en lille kådnergård (husmandssted) fra omkring 1830. I administrativ henseende hørte arealet under Tvedskov kommune. I 1910 kom Tvedskov (sammen med Tved, Engelsby og Fruerlund) til Flensborg og blev del af den nye bydel Mørvig. Med den storre byggeboom efter anden verdenskrig opstod der flere nye boligkvarterer i byen. Som led i disse byggeaktiviteter opstod også Tved Plads. Pladsen blev anlagt som rektangulær græsplæne med omkringliggende boligblokke og butikker og fik efterhånden funktion som Mørvigs nye trafikale og erhvervsmæssige bydelscenter. En del af pladsen bliver imidlertid brugt til parkeringspladser. To gange om ugen afholdes der grønttorv på Tved Plads.

 Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930''. Flensborg 2009, side 16.

Eksterne henvisninger

Referencer 

Lokaliteter i Flensborg
Torve og pladser i Flensborg
Donegal Tweed

Donegal tweed er vævet af håndspundet uld og er fremstillet i County Donegal i Irland. Som på de Ydre Hebrider er der vævet tweed i Donegal i århundreder. Får trives i bjergene og moserne i Donegal, og planter herfra som brombær, fuchsia, tornblad og mos er brugt som farvestoffer. Mod slutningen af 1700-tallet uddelte The Royal Linen Manufacturers fra Ulster omkring seks tusinde hørspinderokke, til at spinde uld på, og 60 væve til gårde i Donegal. Rokkene var med til at skabe hjemme-tweedindustri i 1800-tallet i Donegal.

Væverne i County Donegal fremstiller flere typer tweed-stoffer med sildebensvævning- og skakternmønstre. Men området er bedst kendt for  stof med forskelligtfarvet trend og islæt med små stykker garn i andre farver vævet ind i uregelmæssige mønstre for at ligne lyng. Der er ofte en del hvidt i Donegal Tweed. Disse stoffer bliver kaldt "donegal" uanset oprindelsen.

Se også 
Harris Tweed

Referencer 

Vævede tekstiler
Naturmaterialer
Irland
Laksefiskeri i Yemen

Laksefiskeri i Yemen er forfatteren Paul Tordays debutroman fra 2006. Den er filmatiseret af Lasse Hallström i 2011. (Se Laksefiskeri i Yemen (film)).

Handlingen tager udgangspunkt i, at en umådelig rig sheik fra Yemen vil investere store summer penge på et projekt med laksefiskeri i Yemen. Han engagerer engelske eksperter til den usædvanlige opgave, at skabe en flod med laks midt ude i ørkenen.
Bogen er skrevet som brev- og mailkorrespondancer mellem de involverede, reportager fra medierne og artikler fra fiskerimagasiner.

Noter

Referencer 
 
 

Romaner fra England
Laks
Laksefiskeri i Yemen (flertydig)

Laksefiskeri i Yemen kan henvise til:

 Laksefiskeri i Yemen - forfatteren Paul Tordays debutroman fra 2006.
 Laksefiskeri i Yemen (film) - filmatisering af bogen, instrueret af Lasse Hallström i 2011.
Stalinprisen

Stalinprisen kan henvise til

 Stalins Fredspris, en pris indstiftet af Josef Stalin i 1949 og uddelt indtil 1955, senere kendt som Lenins fredspris
 Stalins Statspris for videnskab og ingeniørkunst, uddelt fra 1941 til 1954, senere kendt som USSR's statspris

en:Stalin Prize